Rad Víťazstva

Rad Víťazstva () bol najvyšším vojenským vyznamenaním Sovietskeho zväzu. Bol zriadený 8. novembra 1943 a udeľoval sa iba jednotlivcom, generálom a maršalom za úspešné vedenie bojových operácií, ktoré prispeli k výraznej zmene situácie na fronte v prospech Červenej armády.

Toto ocenenie dostalo iba 17 osôb, z toho 12 boli občania Sovietskeho zväzu a 5 cudzinci. Traja sovietski občania boli dvojnásobnými nositeľmi vyznamenania. Leonidovi I. Brežnevovi bolo po smrti toto vyznamenanie odobrané.

 Štatút 
"Rad Víťazstva je najvyšším vojenským radom. Vyznamenávajú sa ním osoby vyššieho velenia zložiek Červenej armády za úspešné vedenie takých bojových operácií v rozsahu jedného alebo viacerých frontov, v dôsledku ktorých sa radikálne zmenila situácia v prospech Červenej armády. Pre vyznamenaných Radom Víťazstva sa ustanovuje, na znamenie osobitných zásluh, pamätná tabuľa, ktorá nesie mená nositeľov Radu Víťazstva. Pamätná tabuľa sa umiestni vo Veľkom Kremeľskom dvorci. Vyznamenanie týmto Radom sa vydáva iba rozhodnutím Prezídia Vrchného Sovietu ZSSR. Rad Víťazstva sa nosí na ľavej strane hrude, 12 nad pásom."

 Dejiny 
Návrh na Rad podal plukovník N. S. Nejelov. Pôvodne na ňom malo byť vyobrazenie Lenina a Stalina. Stalin si ale želal, aby na ňom bola vyobrazená jedna z Kremeľských veží a Leninovo mauzóleum. Tiež ako materiál odporučil platinu. Kto bol autorom výsledného návrhu, nie je známe. Oficiálne bol Rad schválený 8. novembra 1943. Prvé udeľovanie prebehlo 10. apríla 1943 a dostali ho Georgij Konstantinovič Žukov, Alexandr Michajlovič Vasilevskij a Josif Vissarionovič Stalin. Okrem Sovietov ho dostali aj vrchný velitelia Spojeneckých vojsk. Rumunský kráľ Michal I. je najmladším nositeľom Radu Víťazstva, dostal ho ako 24-ročný (už o 2 roky neskôr ho komunisti zosadili z trónu). Všetci nositelia Radu Víťazstva boli vyznamenaní počas druhej svetovej vojny, okrem Brežneva, ktorému bol v roku 1989 odobraný, pretože nespĺňal podmienky na jeho udelenie.

Na rozdiel od iných sovietskych radov, Rad Víťazstva nemal sériové číslo. To sa nachádzalo iba na jeho certifikáte. Rozdiel oproti ostatným radom bol tiež v tom, že potom čo nositeľ Radu zomrel, Rad Víťazstva sa stal majetkom štátu. Tieto rady sa v súčasnosti nachádzajú v Kremli.

 Opis 
 Odznak 
Odznak Radu Víťazstva predstavuje vypuklú päťramennú rubínovú hviezdu, lemovanú briliantami. Stred hviezdy tvorí belasý emailový kruh lemovaný vavrínovo-dubovým vencom. V strede je vyobrazený zlatý Kremeľ s mauzóleom Lenina a jednou z kremeľských veží. Nad ním je biely emailový nápis "CCCP". V dolnej časti kruhu je zasa na červenom emailovom pozadí emailový nápis "ПОБЕДА" (víťazstvo).

Odznak bol vyhotovený z platiny. V menšom množstve sú na okrasy použité platina, zlato, striebro, email, päť umelých rubínov v lúčoch hviezdy a 174 malých briliantov.

Medzi protiľahlými cípmi hviezdy má rozmer . Priemer kruhu s Kremľom je . Približná hmotnosť je 78 g, z toho platina tvorí 47 g, zlato 2 g a striebro 19 g. Každý z priatich rubínov má 5 karátov, brilianty majú spolu hmotnosť približne 16 karátov.

Na zadnej strane je kolík so závitmi a maticou (priemer 14), ktorou sa odznak pripevňuje k odevu.

Odznak má zložitú konštrukciu pozostávajúcu z mnohých častí. Hviezda a kruh medzi jej lúčmi, ktoré sú pokryté drahokamami, sú z platiny, centrálny kruh je zo striebra a pokrytý emailom. Vyobrazenie Mauzólea, veže a vavrínových vetvičiek je zo zlata. Každý z drahokamov tiež tvorí osobitnú súčasť Radu. Preto je odznak výnimočným kusom vtedajšieho umenia.

 Stuha 
Dĺžka stuhy Radu Víťazstva je 44 milimetrov. Stuha v sebe kombinuje stuhy ostatných sovietskych radov. Sú tu obsiahnuté v nasledovnom poradí (zvonka dnu):
 Rad slávy (Орден Славы) – oranžová s čiernym pásikom
 Rad Bohdana Chmeľnického (Орден Богдана Хмельницкого) – svetlomodrá
 Rad Alexandra Nevského (Орден Александра Невского) – tmavočervená
 Rad Kutuzova (Орден Кутузова) – tmavomodrá
 Rad Suvorova (Орден Суворова) – zelená
 Rad Lenina (Орден Ленина) – červená (v strede)

 Zoznam nositeľov vyznamenania 
  Udelené  Meno  Hodnosť  Zomrel 11944-10. apríl10. apríl 194430px Georgij Konstantinovič Žukovmaršal1974-18. jún18. jún 197421944-10. apríl10. apríl 194430px Alexandr Michajlovič Vasilevskijmaršal1977-5. december5. december 197731944-10. apríl10. apríl 194430px Josif Vissarionovič Stalingeneralissimus1953-5. marec5. marec 195341945-30. marec30. marec 194530px Ivan Stepanovič Konevmaršal21. máj 197351945-30. marec30. marec 194530px Konstantin Konstantinovič Rokossovskijmaršal3. augusta 196861945-19. apríl19. apríl 194530px Alexandr Michajlovič Vasilevskij (2.)maršal1977-5. december5. december 197771945-26. apríl26. apríl 194530px Rodion Jakovlevič Malinovskijmaršal1967-31. marec31. marec 196781945-26. apríl26. apríl 194530px Fiodor Ivanovič Tolbuchinmaršal1949-17. október17. október 194991945-05-3131. máj 194530px Leonid Alexandrovič Govorovmaršal1955-03-1919. marec 1955101945-31. máj31. máj 194530px Georgij Konstantinovič Žukov (2.)maršal1974-18. jún18. jún 1974111945-4. jún4. jún 194530px Semion Konstantinovič Timošenkomaršal1970-31. marec31. marec 1970121945-4. jún4. jún 194530px Alexej Innokentevič Antonovarmádny generál1962-18. jún18. jún 1962131945-5. jún5. jún 194530px Dwight David Eisenhowerarmádny generál1969-28. marec28. marec 1969141945-5. jún5. jún 194530px Bernard Law Montgomerypoľný maršal1976-24. marec24. marec 1976151945-26. jún26. jún 194530px Josif Vissarionovič Stalin (2.)generalissimus1953-5. marec5. marec 1953161945-6. júl6. júl 194530px Michal I.rumunský kráľ2žije171945-9. august9. august 194530px Michał Rola-Żymierskimaršal Poľska1989-15. október15. október 1989181945-8. september8. september 194530px Kirill Afanasievič Mereckovmaršal1968-30. december30. december 1968191945-9. september9. september 194530px Josip Broz Titomaršal Juhoslávie1980-4. máj4. máj 1980201978-20. február20. február 197830px Leonid Iľjič Brežnevgen. tajomník ÚV KSSZ1982-10. november10. november 1982

 Iné projekty 

 Externé odkazy 
 Sovietske rady

 Zdroj 

Kategória:Sovietske rady a vyznamenania
Kategória:Vojenské vyznamenania